الحاد
الحاد دراصل عربی زبان کے لفظ لحد سے اسم صفت ہے جس کے لغوی معنی ایک طرف ہو جانے کے ہیں انگریزی زبان میں اسے Unorthodoxy سے تعبیر کیا جا سکتا ہے یہ اردو زبان میں عام استعمال ہونے والے روز مرہ  سائیڈ پر ہو جانا  کے عین مترادف ہے جبکہ اسلامی اصطلاح میں الحاد کسی شخص یا گروہ کے معروف اور مروج مذہبی روش سے کنارہ کر لینے کے معانی میں استعمال ہوتا ہے معروف اور مروج مذہبی روش سے مراد وہ مسالک اسلامیہ ہیں جو عام مسلمات کی حیثیت حاصل کر چکے ہیں جیسا کہ اہل سنت اثنا عشریہ خارجیت سلفیت اور ظاہریت وغیرہ الحاد کو لغوی یا اصطلاحی اعتبار سے انگریزی زبان کی اصطلاح Atheism سے نہیں جوڑا جا سکتا چنانچہ اس کے لیے ایک الگ سے اسلامی اصطلاح دہریت موجود ہے پس الحاد اور دہریت میں جوہری فرق کو ملحوظ رکھنا چاہیے اور انھیں باہم متبادل یا مخلوط نہیں کرنا چاہیے